CELEX: C2007/069/06
Language: lt
Date: 2007-03-24 00:00:00
Title: Byla C-535/06 P 2006 m. gruodžio 28 d. Moser Baer India Ltd pateiktas apeliacinis skundas dėl 2006 m. spalio 4 d. priimto Pirmosios instancijos teismo (ketvirtoji kolegija) sprendimo byloje T-300/03 Moser Baer India Ltd prieš Europos Sąjungos Tarybą

24.3.2007   
            
            
               LT
            
            
               Europos Sąjungos oficialusis leidinys
            
            
               C 69/3
            
         2006 m. gruodžio 28 d.Moser Baer India Ltd pateiktas apeliacinis skundas dėl 2006 m. spalio 4 d. priimto Pirmosios instancijos teismo (ketvirtoji kolegija) sprendimo byloje T-300/03 Moser Baer India Ltd prieš Europos Sąjungos Tarybą
   
   (Byla C-535/06 P)
   (2007/C 69/06)
   Proceso kalba: anglų
   Šalys
   
      Apeliantė: Moser Baer India Ltd, atstovaujama Δικηγόρος K. Adamantopoulos, Solicitors R. MacLean ir J. Branton
   
      Kitos proceso šalys: Europos Sąjungos Taryba, Europos Bendrijų Komisija, Europos CD-R ir DVD+/-R gamintojų komitetas (CECMA)
   Apeliantės reikalavimai
   
               —
            
            
               Panaikinti 2006 m. spalio 4 d. Pirmosios instancijos teismo sprendimą T-300/03 Moser Baer India Ltd prieš Europos Sąjungos Tarybą.
            
         
               —
            
            
               Patenkinti reikalavimą, pateiktą Pirmosios instancijos teismo nagrinėtoje byloje T-300/03 Moser Baer India Ltd prieš Europos Sąjungos Tarybą, t. y. panaikinti Tarybos reglamentą (EB) 960/2003 (1) tiek, kiek jis taikomas apeliantei.
            
         
               —
            
            
               Nurodyti Tarybai padengti apeliantės patirtas su šios apeliacijos pateikimu susijusias išlaidas bei byloje T-300/03 Moser Baer India Ltd prieš Europos Sąjungos Tarybą apeliantės patirtas bylinėjimosi išlaidas.
            
         Ieškinio pagrindai ir pagrindiniai argumentai
   Apeliantė nurodo tris skundo dėl Pirmosios instancijos teismo sprendimo pagrindus.
   Pirmasis apeliacijos pagrindas susijęs su Pirmosios instancijos teismo padarytu darnaus aiškinimo ir nuodugnaus tyrimo principų pažeidimu nustatant CD-R importo į Europos bendriją atžvilgiu pagal ginčijamą reglamentą nustatyto kompensacinio muito dydį. Prie šio pagrindo apeliantė nurodo, kad Pirmosios instancijos teismas nesivadovavo minėtais principais patvirtindamas, kad visą apeliantės turtą Bendrijos institucijos teisėtai priskyrė turtui, kuriam skirta kompensuotina subsidija. Todėl Pirmosios instancijos teismas nesilaikė minėtų Bendrijos teisės principų.
   Antrasis apeliacijos pagrindas sudarytas iš dviejų dalių: 1) Pirmosios instancijos teismas netinkamai įvertino apskaitoje ir ginčijamame reglamente esančius prieštaraujančius įrodymus, susijusius su pagrindiniu žalos, t. y. CD-R importo iš Indijos kainos žalos nagrinėjimo laikotarpiu, nustatymo elementu; ir 2) Pirmosios instancijos teismo pritarimas ginčijamo reglamento išvadai dėl Bendrijos CD-R pramonės atsargų lygio yra ginčijamo reglamento išvadą dėl pažeidimo buvimo patvirtinantis veiksnys.
   Trečiasis apeliacijos pagrindas susijęs su tuo, kad nagrinėdamas priežastinį ryšį tarp importo iš Indijos ir tariamos žalos Bendrijos CD-R pramonei, Pirmosios instancijos teismas netinkamai atsižvelgė į Apsaugos nuo subsidijuoto importo reglamento 8 straipsnio 7 dalies formuluotę bei neatsižvelgė į veiksnius, nesusijusius su CD-R importu iš Indijos.
   
      (1)  OL L 138, p. 1.